               EUROPOS KOMISIJA
            Briuselis, 2020 08 13
            COM(2020) 369 final
            2020/0172(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo (Biudžeto eilutė 33 02 03 01 „Bendrovių teisė“)
            (Tekstas svarbus EEE)

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

               Siekdamas užtikrinti reikiamą vidaus rinkos teisinį saugumą ir vientisumą, EEE jungtinis komitetas turi įtraukti visus susijusius ES teisės aktus į EEE susitarimą kuo greičiau po jų priėmimo ir sudaryti sąlygas EEE narėmis esančioms ELPA valstybėms dalyvauti su EEE susijusiuose ES veiksmuose arba programose.

                  EEE jungtinio komiteto sprendimo projektu (pridedamu prie siūlomo Tarybos sprendimo) siekiama iš dalies pakeisti EEE susitarimo 31 protokolą dėl bendradarbiavimo konkrečiose srityse, nesusijusiose su keturiomis laisvėmis. Tai yra būtina, siekiant sudaryti sąlygas EEE narėmis esančioms ELPA valstybėms dalyvauti vykdant Sąjungos programas ir veiksmus, finansuojamus pagal Europos Sąjungos bendrojo biudžeto eilutes. Šiuo atveju šio pakeitimo tikslas – leisti EEE narėmis esančioms ELPA valstybėms (Norvegijai, Islandijai ir Lichtenšteinui) dalyvauti Sąjungos veikloje, susijusioje su 33 02 03 01 biudžeto eilute: „Bendrovių teisė“, finansuojama iš 2020 finansinių metų Europos Sąjungos bendrojo biudžeto.

               •Suderinamumas su toje pačioje politikos srityje galiojančiomis nuostatomis

                  Pridedamas Jungtinio komiteto sprendimo projektas visiškai atitinka EEE susitarimo tikslą stiprinti tvarius ir subalansuotus susitariančiųjų šalių prekybos ir ekonominius ryšius, taikant vienodas konkurencijos sąlygas ir laikantis tokių pačių taisyklių tam, kad būtų sukurta vientisa Europos ekonominė erdvė.

               •Suderinamumas su kitomis Sąjungos politikos sritimis

                  Jungtinio komiteto sprendimas taip pat dera su kitų sričių Sąjungos politika, visų pirma siekiant apsaugoti ES vidaus rinkos vientisumą.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

               Pasiūlymas grindžiamas SESV 114 straipsniu kartu su 218 straipsnio 9 dalimi. Tarybos reglamento (EB) Nr. 2894/94
                  1
                dėl EEE susitarimo įgyvendinimo tvarkos 1 straipsnio 3 dalyje nustatyta, kad Taryba, remdamasi Komisijos pasiūlymu, nustato poziciją, kurios Sąjungos vardu turi būti laikomasi dėl tokių sprendimų.

               •Subsidiarumo principas (neišimtinės kompetencijos atveju)

               Pasiūlymas atitinka subsidiarumo principą dėl toliau nurodytos priežasties.

                  Šio pasiūlymo tikslo, t. y. užtikrinti vidaus rinkos vientisumą, valstybės narės negali deramai pasiekti, todėl dėl siūlomo veiksmo poveikio to tikslo būtų geriau siekti Sąjungos lygmeniu.

               •Proporcingumo principas

                  Pagal proporcingumo principą šiuo pasiūlymu neviršijama to, kas būtina, kad būtų pasiektas jo tikslas – užtikrinti vidaus rinkos vientisumą.

               •Priemonės pasirinkimas

                  Pagal EEE susitarimo 98 straipsnį pasirinkta priemonė yra EEE jungtinio komiteto sprendimas. EEE jungtinis komitetas užtikrina veiksmingą EEE susitarimo įgyvendinimą ir veikimą. Todėl Susitarime numatytais atvejais jis priima sprendimus.

               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

                  Netaikoma.

               4.POVEIKIS BIUDŽETUI

                  EEE narėmis esančios ELPA valstybės turi finansiškai prisidėti prie Sąjungos biudžeto, biudžeto eilutės 33 02 03 01 „Bendrovių teisė“. Tiksli suma bus nustatyta vadovaujantis EEE susitarimo nuostatomis, kai bus priimtas šis Tarybos sprendimo projektas.

               5.KITI ELEMENTAI

                  Laikantis ES biudžeto politikos, dalyvauti ES veikloje galima tik sumokėjus atitinkamą finansinį įnašą. Tačiau pagal EEE susitarimo 32 protokolą EEE narėmis esančių ELPA valstybių metinis finansinis įnašas kasmet sumokamas iki rugpjūčio mėn. 31 d. po to, kai EEE narėmis esančioms ELPA valstybėms iki rugpjūčio mėn. 15 d. pateikiamas Europos Komisijos parengtas ES lėšų reikalavimas.

                  Todėl, siekiant užpildyti spragą nuo sausio iki rugpjūčio mėn., Jungtinio komiteto sprendimo projektas turi būti taikomas atgaline data nuo sausio mėn. Taip užtikrinama, kad EEE susitarime numatytas bendradarbiavimas nenutrūktų ištisus kalendorinius metus.

                  Taikymas atgaline data nedaro poveikio suinteresuotųjų asmenų teisėms bei pareigoms ir nepažeidžia teisėtų lūkesčių principo.

               2020/0172 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo

                  (Biudžeto eilutė 33 02 03 01 „Bendrovių teisė“)

               (Tekstas svarbus EEE)

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 114 straipsnį kartu su 218 straipsnio 9 dalimi,

               atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos
                  2
               , ypač į jo 1 straipsnio 3 dalį,

               atsižvelgdama į Europos Komisijos pasiūlymą,

               kadangi:

               (1)Europos ekonominės erdvės susitarimas
                  3
                (toliau – EEE susitarimas) įsigaliojo 1994 m. sausio 1 d.;

               (2)pagal EEE susitarimo 98 straipsnį EEE jungtinis komitetas gali nuspręsti iš dalies pakeisti, inter alia, EEE susitarimo 31 protokolą;

               (3)EEE susitarimo 31 protokole išdėstytos bendradarbiavimo konkrečiose srityse, nesusijusiose su keturiomis laisvėmis, nuostatos;

               (4)tikslinga tęsti EEE susitarimo Susitariančiųjų Šalių bendradarbiavimą vykdant iš Europos Sąjungos bendrojo biudžeto finansuojamus Sąjungos veiksmus, susijusius su bendrovių teise;

               (5)todėl EEE susitarimo 31 protokolas turėtų būti iš dalies pakeistas, kad toks išplėstas bendradarbiavimas galėtų būti vykdomas nuo 2020 m. sausio 1 d.;

               (6)Sąjungos pozicija EEE jungtiniame komitete turėtų būti grindžiama pridedamu sprendimo projektu,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi EEE jungtiniame komitete dėl siūlomo EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, pakeitimo, grindžiama prie šio sprendimo pridėtu EEE jungtinio komiteto sprendimo projektu.

               2 straipsnis

               Šis sprendimas įsigalioja jo priėmimo dieną.

               Priimta Briuselyje

                     Tarybos vardu

                     Pirmininkas

                     (1)

                        OL L 305, 1994 11 30, p. 6–8.

                     (2)

                        OL L 305, 1994 11 30, p. 6.

                     (3)

                        OL L 1, 1994 1 3, p. 3.

    ---documentbreak---

               EUROPOS KOMISIJA
            Briuselis, 2020 08 13
            COM(2020) 369 final
            PRIEDAS
            prie
            Pasiūlymo dėl Tarybos sprendimo
            dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo (Biudžeto eilutė 33 02 03 01 „Bendrovių teisė“)

               PRIEDAS

               EEE JUNGTINIO KOMITETO SPRENDIMAS

               Nr. […]

                […]

               kuriuo iš dalies keičiamas EEE susitarimo 31 protokolas dėl bendradarbiavimo konkrečiose srityse, nesusijusiose su keturiomis laisvėmis

               EEE JUNGTINIS KOMITETAS,

               atsižvelgdamas į Europos ekonominės erdvės susitarimą (toliau – EEE susitarimas), ypač į jo 86 ir 98 straipsnius,

               kadangi:

               (1)tikslinga tęsti EEE susitarimo susitariančiųjų šalių bendradarbiavimą vykdant iš Sąjungos bendrojo biudžeto finansuojamus Sąjungos veiksmus, susijusius su bendrovių teise;

               (2)todėl, norint nuo 2020 m. sausio 1 d. išplėsti bendradarbiavimą, reikėtų iš dalies pakeisti EEE susitarimo 31 protokolą,

               PRIĖMĖ ŠĮ SPRENDIMĄ:

               1 straipsnis

               EEE susitarimo 31 protokolo 7 straipsnio 13 dalyje žodžiai „ir 2019“ pakeičiami žodžiais „, 2019 ir 2020“.

               2 straipsnis

               Šis sprendimas įsigalioja kitą dieną po paskutinio pranešimo perdavimo pagal EEE susitarimo 103 straipsnio 1 dalį.

               Jis taikomas nuo 2020 m. sausio 1 d.

               3 straipsnis

               Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

               Priimta Briuselyje

                  EEE jungtinio komiteto vardu

                  Pirmininkas

                  EEE jungtinio komiteto

                  sekretoriai


               EUROPOS KOMISIJA
            Briuselis, 2020 08 13
            COM(2020) 370 final
            2020/0173(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo (Biudžeto eilutė 02 04 77 03 „Gynybos srities mokslinių tyrimų parengiamieji veiksmai“)
            (Tekstas svarbus EEE)

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

               Europos ekonominės erdvės (toliau – EEE) jungtinio komiteto sprendimo projektu (pridedamu prie siūlomo Tarybos sprendimo) siekiama iš dalies pakeisti EEE susitarimo 31 protokolą dėl bendradarbiavimo konkrečiose srityse, nesusijusiose su keturiomis laisvėmis. Tai yra būtina siekiant sudaryti sąlygas 2020 finansiniais metais EEE narėmis esančioms ELPA valstybėms toliau dalyvauti vykdant Sąjungos gynybos srities mokslinių tyrimų parengiamuosius veiksmus (toliau – parengiamieji veiksmai).

                  Kadangi Lichtenšteinas ir Islandija nepareiškė susidomėjimo dalyvauti šiuose parengiamuosiuose veiksmuose, EEE jungtinio komiteto sprendimo projektas yra skirtas tik Norvegijai.

               •Suderinamumas su toje pačioje politikos srityje galiojančiomis nuostatomis

               EEE susitarimo 78 straipsnyje numatyta, kad susitariančiosios šalys stiprina ir plėtoja bendradarbiavimą ES mokslinių tyrimų ir technologinės plėtros srityse. Komisija, kuri šiuo metu išimtinai finansuoja civilinės srities arba dvejopo naudojimo mokslinius tyrimus ir technologinę plėtrą pagal programą „Horizontas 2020“, mano, kad parengiamieji veiksmai yra svarbi priemonė papildomai iš ES biudžeto finansuojamų gynybos srities mokslinių tyrimų naudai įvertinti.

                  Norvegija jau dalyvavo 2019 m. parengiamuosiuose veiksmuose. Be to, dar 2014 m. Norvegija i) sudarė bendradarbiavimo susitarimą su Europos gynybos agentūra, o ii) susijusi Gynybos ir saugumo srities viešųjų pirkimų direktyva (2009/81/EB) buvo įtraukta į EEE susitarimą.

               •Suderinamumas su kitomis Sąjungos politikos sritimis

               Naujoviškų gynybos technologijų, produktų ir paslaugų moksliniai tyrimai yra svarbi ilgalaikio gynybos sektoriaus konkurencingumo ir galiausiai Europos strateginio autonomiškumo užtikrinimo priemonė. Todėl bendradarbiavimas su Norvegija teigiamai prisidėtų prie ES pastangų šioje srityje.

                  Komisija pripažįsta, kad parengiamieji veiksmai yra dalis jos politikos, susijusios su vidaus rinka, pramone ir moksliniais tyrimais. Todėl dar glaudesnis bendradarbiavimas šioje srityje atitinka EEE susitarimo tikslus.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

               Teisinis pagrindas – 2018 m. liepos 18 d. Europos Parlamento ir Tarybos reglamento (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012
                  1
               , 58 straipsnio 2 dalies b punktas, 110 straipsnio 1 dalis ir 181 straipsnis kartu su Sutarties dėl Europos Sąjungos veikimo 218 straipsnio 9 dalimi ir Tarybos reglamento (EB) Nr. 2894/94
                  2
                dėl EEE susitarimo įgyvendinimo tvarkos 1 straipsnio 3 dalimi, kurioje nustatyta, kad Taryba, remdamasi Komisijos pasiūlymu, nustato poziciją, kurios Sąjungos vardu turi būti laikomasi dėl tokių sprendimų.

               •Subsidiarumo principas (neišimtinės kompetencijos atveju)

               Pasiūlymas atitinka subsidiarumo principą dėl toliau nurodytos priežasties.

                  Šio pasiūlymo tikslo, t. y. tęsti bendradarbiavimą gynybos srities mokslinių tyrimų srityje su EEE narėmis esančiomis ELPA valstybėmis dalyvaujant iš ES biudžeto finansuojamuose parengiamuosiuose veiksmuose, valstybės narės negali deramai pasiekti, todėl dėl siūlomo veiksmo poveikio to tikslo būtų geriau siekti Sąjungos lygiu.

               •Proporcingumo principas

                  Pagal proporcingumo principą šiuo pasiūlymu neviršijama to, kas būtina, kad būtų pasiektas jo tikslas – stiprinti ir plėtoti bendradarbiavimą ES mokslinių tyrimų ir technologinės plėtros srityse.

               •Priemonės pasirinkimas

                  Pagal EEE susitarimo 98 straipsnį pasirinkta priemonė yra EEE jungtinio komiteto sprendimas. EEE jungtinis komitetas užtikrina veiksmingą EEE susitarimo įgyvendinimą ir veikimą. Todėl EEE susitarime numatytais atvejais jis priima sprendimus.

               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               Netaikoma.

               4.POVEIKIS BIUDŽETUI

                  Norvegija prisideda prie biudžeto eilutės Nr. 02 04 77 03 „Gynybos srities mokslinių tyrimų parengiamieji veiksmai“. Tiksli suma bus nustatyta, kai bus priimtas šis Tarybos sprendimas.

               5.KITI ELEMENTAI

               •Įgyvendinimo planai ir stebėsena, vertinimas ir ataskaitų teikimo tvarka

               Laikantis ES biudžeto politikos, dalyvauti ES veikloje galima tik sumokėjus atitinkamą finansinį įnašą. Tačiau mokėjimą galima atlikti tik priėmus šį Tarybos sprendimo projektą ir po to, kai EEE narėmis esančioms ELPA valstybėms pateikiamas Europos Komisijos parengtas ES lėšų reikalavimas.

               Todėl, siekiant užpildyti spragą nuo 2020 m. sausio iki dienos, kai bus gautas atitinkamas mokėjimas, Jungtinio komiteto sprendimo projektas turi būti taikomas atgaline data nuo 2020 m. sausio mėn.

                  Taikymas atgaline data nedaro poveikio suinteresuotųjų asmenų teisėms bei pareigoms ir nepažeidžia teisėtų lūkesčių principo.

               2020/0173 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo

                  (Biudžeto eilutė 02 04 77 03 „Gynybos srities mokslinių tyrimų parengiamieji veiksmai“)

               (Tekstas svarbus EEE)

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 218 straipsnio 9 dalį,

               atsižvelgdama į 1994 m. lapkričio 28 d. Tarybos reglamentą (EB) 2894/94 dėl Europos ekonominės erdvės susitarimo įgyvendinimo tvarkos
                  3
               , ypač į jo 1 straipsnio 3 dalį,

               atsižvelgdama į 2018 m. liepos 18 d. Europos Parlamento ir Tarybos reglamentą (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) 1296/2013, (ES) 1301/2013, (ES) 1303/2013, (ES) 1304/2013, (ES) 1309/2013, (ES) 1316/2013, (ES) 223/2014, (ES) 283/2014 ir Sprendimas 541/2014/ES, bei panaikinamas Reglamentas (ES, Euratomas) Nr. 966/2012
                  4
               , ypač į jo 58 straipsnio 2 dalies b punktą, 110 straipsnio 1 dalį ir 181 straipsnį,

               atsižvelgdama į Europos Komisijos pasiūlymą,

               kadangi:

               (1)Europos ekonominės erdvės susitarimas
                  5
                (toliau – EEE susitarimas) įsigaliojo 1994 m. sausio 1 d.;

               (2)pagal EEE susitarimo 98 straipsnį EEE jungtinis komitetas gali nuspręsti iš dalies pakeisti, inter alia, EEE susitarimo 31 protokolą;

               (3)EEE susitarimo 31 protokole išdėstytos bendradarbiavimo konkrečiose srityse, nesusijusiose su keturiomis laisvėmis, nuostatos;

               (4)ELPA valstybės toliau dalyvauja vykdant Sąjungos veiksmus, kurie finansuojami pagal 2020 finansinių metų Europos Sąjungos bendrojo biudžeto eilutę 02 04 77 03 (Gynybos srities mokslinių tyrimų parengiamieji veiksmai);

               (5)todėl tam, kad šis išplėstas bendradarbiavimas būtų tęsiamas po 2020 m. sausio 1 d., reikėtų iš dalies pakeisti EEE susitarimo 31 protokolą;

               (6)Sąjungos pozicija EEE jungtiniame komitete turėtų būti grindžiama pridedamu sprendimo projektu,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi EEE jungtiniame komitete dėl siūlomo EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo, grindžiama prie šio sprendimo pridedamu EEE jungtinio komiteto sprendimo projektu.

               2 straipsnis

               Šis sprendimas įsigalioja jo priėmimo dieną.

               Priimta Briuselyje

                     Tarybos vardu

                     Pirmininkas

                     (1)

                        OL L 193, 2018 7 30, p. 1.

                     (2)

                        OL L 305, 1994 11 30, p. 6–8.

                     (3)

                        OL L 305, 1994 11 30, p. 6–8.

                     (4)

                        OL L 193, 2018 7 30, p. 1.

                     (5)

                        OL L 1, 1994 1 3, p. 3.

    ---documentbreak---

               EUROPOS KOMISIJA
            Briuselis, 2020 08 13
            COM(2020) 370 final
            PRIEDAS
            prie
            Pasiūlymo dėl Tarybos sprendimo
            dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo (Biudžeto eilutė 02 04 77 03 „Gynybos srities mokslinių tyrimų parengiamieji veiksmai“)

               PRIEDAS

               EEE JUNGTINIO KOMITETO SPRENDIMAS

               Nr. […]

                […]

               kuriuo iš dalies keičiamas EEE susitarimo 31 protokolas dėl bendradarbiavimo konkrečiose srityse, nesusijusiose su keturiomis laisvėmis

               EEE JUNGTINIS KOMITETAS,

               atsižvelgdamas į Europos ekonominės erdvės susitarimą (toliau – EEE susitarimas), ypač į jo 86 ir 98 straipsnius,

               kadangi:

               (1)tikslinga tęsti EEE susitarimo susitariančiųjų šalių bendradarbiavimą vykdant iš Sąjungos bendrojo biudžeto finansuojamus Sąjungos gynybos srities mokslinių tyrimų parengiamuosius veiksmus;

               (2)todėl, norint nuo 2020 m. sausio 1 d. išplėsti bendradarbiavimą, reikėtų iš dalies pakeisti EEE susitarimo 31 protokolą,

               PRIĖMĖ ŠĮ SPRENDIMĄ:

               1 straipsnis

               EEE susitarimo 31 protokolo 1 straipsnio 13 pastraipos a punkte žodžiai „ir 2019“ pakeičiami žodžiais „, 2019 ir 2020“.

               2 straipsnis

               Šis sprendimas įsigalioja kitą dieną po paskutinio pranešimo perdavimo pagal EEE susitarimo
                  1* 103 straipsnio 1 dalį.

               Jis taikomas nuo 2020 m. sausio 1 d.

               3 straipsnis

               Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

               Priimta Briuselyje

                  EEE jungtinio komiteto vardu

                  Pirmininkas

                  EEE jungtinio komiteto

                  sekretoriai

                     (1)
                  *
                        [Konstitucinių reikalavimų nenurodyta.]


               EUROPOS KOMISIJA
            Briuselis, 2020 08 13
            COM(2020) 366 final
            2020/0169(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo (Biudžeto eilutė 04 03 01 03 „Socialinė apsauga“)
            (Tekstas svarbus EEE)

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

                  Siekdamas užtikrinti reikiamą vidaus rinkos teisinį saugumą ir vientisumą, EEE jungtinis komitetas turi įtraukti visus susijusius ES teisės aktus į EEE susitarimą kuo greičiau po jų priėmimo ir sudaryti sąlygas EEE narėmis esančioms ELPA valstybėms dalyvauti su EEE susijusiuose ES veiksmuose arba programose.

                  EEE jungtinio komiteto sprendimo projektu (pridedamu prie siūlomo Tarybos sprendimo) siekiama iš dalies pakeisti EEE susitarimo 31 protokolą dėl bendradarbiavimo konkrečiose srityse, nesusijusiose su keturiomis laisvėmis. Tai yra būtina, siekiant sudaryti sąlygas EEE narėmis esančioms ELPA valstybėms dalyvauti vykdant Sąjungos programas ir veiksmus, finansuojamus pagal Europos Sąjungos bendrojo biudžeto eilutes. Šiuo atveju šiuo pakeitimu siekiama sudaryti sąlygas EEE narėmis esančioms ELPA valstybėms (Norvegijai, Islandijai ir Lichtenšteinui) dalyvauti vykdant Sąjungos veiksmus, susijusius su laisvu darbuotojų judėjimu, socialinės apsaugos sistemų koordinavimu ir migrantams, įskaitant migrantus iš trečiųjų šalių, skirtomis priemonėmis, kurie finansuojami pagal 2020 finansinių metų Europos Sąjungos bendrojo biudžeto eilutę 04 03 01 03.

               •Suderinamumas su toje pačioje politikos srityje galiojančiomis nuostatomis

                  Pridedamas Jungtinio komiteto sprendimo projektas visiškai atitinka EEE susitarimo tikslą stiprinti tvarius ir subalansuotus susitariančiųjų šalių prekybos ir ekonominius ryšius, taikant vienodas konkurencijos sąlygas ir laikantis tokių pačių taisyklių tam, kad būtų sukurta vientisa Europos ekonominė erdvė.

               •Suderinamumas su kitomis Sąjungos politikos sritimis

                  Jungtinio komiteto sprendimas taip pat dera su kitų sričių Sąjungos politika, visų pirma siekiant apsaugoti ES vidaus rinkos vientisumą.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

                  Pasiūlymas grindžiamas 46 ir 48 straipsniais kartu su 218 straipsnio 9 dalimi. Tarybos reglamento (EB) Nr. 2894/94
                     1
                   dėl EEE susitarimo įgyvendinimo tvarkos 1 straipsnio 3 dalyje nustatyta, kad Taryba, remdamasi Komisijos pasiūlymu, nustato poziciją, kurios Sąjungos vardu turi būti laikomasi dėl tokių sprendimų.

               •Subsidiarumo principas (neišimtinės kompetencijos atveju)

                  Pasiūlymas atitinka subsidiarumo principą dėl toliau nurodytos priežasties.

                  Šio pasiūlymo tikslo, t. y. užtikrinti vidaus rinkos vientisumą, valstybės narės negali deramai pasiekti, todėl dėl siūlomo veiksmo poveikio to tikslo būtų geriau siekti Sąjungos lygiu.

               •Proporcingumo principas

                  Pagal proporcingumo principą šiuo pasiūlymu neviršijama to, kas būtina nurodytam tikslui pasiekti.

               •Priemonės pasirinkimas

                  Pagal EEE susitarimo 98 straipsnį pasirinkta priemonė yra EEE jungtinio komiteto sprendimas. EEE jungtinis komitetas užtikrina veiksmingą EEE susitarimo įgyvendinimą ir veikimą. Todėl EEE susitarime numatytais atvejais jis priima sprendimus.

               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

                  Netaikoma.

               4.POVEIKIS BIUDŽETUI

                  EEE narėmis esančios ELPA valstybės prisideda prie biudžeto eilutės 04 03 01 03 „Laisvas darbuotojų judėjimas, socialinės apsaugos sistemų koordinavimas ir migrantams, įskaitant migrantus iš trečiųjų šalių, skirtos priemonės“ finansavimo. Tiksli suma bus nustatyta vadovaujantis EEE susitarimo nuostatomis, kai bus priimtas šis Tarybos sprendimo projektas.

               5.KITI ELEMENTAI

               Vadovaujantis ES biudžeto politika, dalyvauti ES veikloje leidžiama tik tada, kai sumokamas atitinkamas finansinis įnašas. Tačiau pagal EEE susitarimo 32 protokolą EEE narėmis esančių ELPA valstybių metinis finansinis įnašas kasmet sumokamas iki rugpjūčio mėn. 31 d. po to, kai EEE narėmis esančioms ELPA valstybėms iki rugpjūčio mėn. 15 d. pateikiamas Europos Komisijos parengtas ES lėšų reikalavimas.

               Todėl, siekiant užpildyti spragą nuo sausio iki rugpjūčio mėn., Jungtinio komiteto sprendimo projektas turi būti taikomas atgaline data nuo sausio mėn. Taip užtikrinama, kad EEE susitarime numatytas bendradarbiavimas nenutrūktų ištisus kalendorinius metus.

                  Taikymas atgaline data nedaro poveikio suinteresuotųjų asmenų teisėms bei pareigoms ir nepažeidžia teisėtų lūkesčių principo.

               2020/0169 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo

                  (Biudžeto eilutė 04 03 01 03 „Socialinė apsauga“)

               (Tekstas svarbus EEE)

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 46 ir 48 straipsnius kartu su 218 straipsnio 9 dalimi,

               atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos
                  2
               , ypač į jo 1 straipsnio 3 dalį,

               atsižvelgdami į Europos Komisijos pasiūlymą,

               kadangi:

               (1)Europos ekonominės erdvės susitarimas
                  3
                (toliau – EEE susitarimas) įsigaliojo 1994 m. sausio 1 d.;

               (2)pagal EEE susitarimo 98 straipsnį EEE jungtinis komitetas gali nuspręsti iš dalies pakeisti, inter alia, EEE susitarimo 31 protokolą;

               (3)EEE susitarimo 31 protokole nustatytos bendradarbiavimo konkrečiose srityse, nesusijusiose su keturiomis laisvėmis, konkrečios nuostatos;

               (4)tikslinga tęsti EEE susitarimo Susitariančiųjų Šalių bendradarbiavimą, vykdant iš Europos Sąjungos bendrojo biudžeto finansuojamus Sąjungos veiksmus, susijusius su laisvu darbuotojų judėjimu, socialinės apsaugos sistemų koordinavimu ir migrantams, įskaitant migrantus iš trečiųjų šalių, skirtomis priemonėmis;

               (5)todėl tam, kad šis išplėstas bendradarbiavimas būtų tęsiamas po 2019 m. gruodžio 31 d., reikėtų iš dalies pakeisti EEE susitarimo 31 protokolą;

               (6)todėl Sąjungos pozicija EEE jungtiniame komitete turėtų būti grindžiama pridedamu sprendimo projektu,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi EEE jungtiniame komitete dėl siūlomo EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo, grindžiama prie šio sprendimo pridėtu EEE jungtinio komiteto sprendimo projektu.

               2 straipsnis

               Šis sprendimas įsigalioja jo priėmimo dieną.

               Priimta Briuselyje

                     Tarybos vardu

                     Pirmininkas

                     (1)

                        OL L 305, 1994 11 30, p. 6–8.

                     (2)

                        OL L 305, 1994 11 30, p. 6.

                     (3)

                        OL L 1, 1994 1 3, p. 3.

    ---documentbreak---

               EUROPOS KOMISIJA
            Briuselis, 2020 08 13
            COM(2020) 366 final
            PRIEDAS
            prie
            Pasiūlymo dėl Tarybos sprendimo
            dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo (Biudžeto eilutė 04 03 01 03 „Socialinė apsauga“)

               PRIEDAS

               EEE JUNGTINIO KOMITETO SPRENDIMAS

               Nr. […]

                […]

               kuriuo iš dalies keičiamas EEE susitarimo 31 protokolas dėl bendradarbiavimo konkrečiose srityse, nesusijusiose su keturiomis laisvėmis

               EEE JUNGTINIS KOMITETAS,

               atsižvelgdamas į Europos ekonominės erdvės susitarimą (toliau – EEE susitarimas), ypač į jo 86 ir 98 straipsnius,

               kadangi:

               (1)tikslinga tęsti EEE susitarimo Susitariančiųjų Šalių bendradarbiavimą, vykdant iš Sąjungos bendrojo biudžeto finansuojamus Sąjungos veiksmus, susijusius su laisvu darbuotojų judėjimu, socialinės apsaugos sistemų koordinavimu ir migrantams, įskaitant migrantus iš trečiųjų šalių, skirtomis priemonėmis;

               (2)todėl, norint nuo 2020 m. sausio 1 d. išplėsti bendradarbiavimą, reikėtų iš dalies pakeisti EEE susitarimo 31 protokolą,

               PRIĖMĖ ŠĮ SPRENDIMĄ:

               1 straipsnis

               EEE susitarimo 31 protokolo 5 straipsnio 5 ir 13 pastraipose žodžiai „ir 2019“ pakeičiami žodžiais „, 2019 ir 2020“.

               2 straipsnis

               Šis sprendimas įsigalioja kitą dieną po paskutinio pranešimo perdavimo pagal EEE susitarimo 103 straipsnio 1 dalį.

               Jis taikomas nuo 2020 m. sausio 1 d.

               3 straipsnis

               Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

               Priimta Briuselyje

                  EEE jungtinio komiteto vardu

                  Pirmininkas

                  EEE jungtinio komiteto

                  sekretoriai


               EUROPOS KOMISIJA
            Briuselis, 2020 08 13
            COM(2020) 374 final
            2020/0175(NLE)
            Pasiūlymas
            TARYBOS SPRENDIMAS
            dėl pozicijos, kurios turi būti laikomasi Europos Sąjungos vardu Prekybos komitete, įsteigtame Europos bendrijos ir Ramiojo vandenyno valstybių laikinuoju partnerystės susitarimu, dėl Prekybos komiteto darbo tvarkos taisyklių ir specialiųjų komitetų darbo tvarkos taisyklių nustatymo

               AIŠKINAMASIS MEMORANDUMAS

               1.Pasiūlymo dalykas

               Šis pasiūlymas teikiamas dėl sprendimo, kuriuo nustatoma pozicija, kurios turi būti laikomasi Sąjungos vardu ES ir Ramiojo vandenyno valstybių prekybos komitete, įsteigtame Europos bendrijos ir Ramiojo vandenyno valstybių laikinuoju partnerystės susitarimu, dėl Prekybos komiteto darbo tvarkos taisyklių ir specialiųjų komitetų darbo tvarkos taisyklių priėmimo.

               2.Pasiūlymo aplinkybės

               2.1.Europos bendrijos ir Ramiojo vandenyno valstybių laikinasis partnerystės susitarimas

               2009 m. liepos 30 d. ES pasirašė Laikinąjį partnerystės susitarimą
                  1
               , kuriuo nustatomas Europos bendrijos ir Ramiojo vandenyno valstybių ekonominės partnerystės susitarimo (toliau – Susitarimas) pagrindas.

               Papua Naujoji Gvinėja Susitarimą laikinai taiko nuo 2009 m. gruodžio 20 d., Fidžis – nuo 2014 m. liepos 28 d., Samoa – nuo 2018 m. gruodžio 31 d., o Saliamono Salos – nuo 2020 m. gegužės 17 d.

               Susitarimu siekiama:

               (a)sudaryti Ramiojo vandenyno valstybėms sąlygas pasinaudoti ES siūlomomis geresnėmis galimybėmis patekti į rinką;

               (b)skatinti darnų vystymąsi ir laipsnišką Ramiojo vandenyno valstybių integraciją į pasaulio ekonomiką;

               (c)sukurti laisvą, bendrais interesais pagrįstą Šalių tarpusavio prekybos erdvę, laipsniškai liberalizuojant prekybą pagal taikytinas PPO taisykles ir asimetrijos principą ir atsižvelgiant į konkrečius Ramiojo vandenyno valstybių poreikius ir ribotus pajėgumus, kai kalbama apie įsipareigojimų lygį ir įgyvendinimo laiką;

               (d)nustatyti tinkamą ginčų sprendimo tvarką ir

               (e)nustatyti tinkamą institucinę struktūrą.

               2.2.ES ir Ramiojo vandenyno valstybių prekybos komitetas

               Prekybos komitetas, kurį sudaro ES ir Ramiojo vandenyno valstybių (Fidžio, Papua Naujosios Gvinėjos, Samoa ir Saliamono Salų) atstovai, nustato savo darbo tvarkos taisykles ir jam bendrai pirmininkauja ES Šalies atstovas ir Ramiojo vandenyno valstybių atstovas. Abu pirmininkai paeiliui pirmininkauja posėdžiams. Posėdžiui pirmininkaujantis asmuo Susitarimo tikslais vadinamas pirmininkaujančiu pirmininku iki kito posėdžio pradžios, kai šias funkcijas perima kita Šalis.

               Prekybos komitetas sprendžia visus su Susitarimo įgyvendinimu susijusius klausimus. Vykdydamas savo funkcijas, Prekybos komitetas gali: a) steigti ir prižiūrėti visus Susitarimui įgyvendinti būtinus specialiuosius komitetus ar organus, b) rinktis bet kuriuo Šalių sutartu laiku, c) svarstyti bet kokius su Susitarimu susijusius klausimus ir, atlikdamas savo funkcijas, imtis atitinkamų veiksmų, d) priimti sprendimus arba teikti rekomendacijas Susitarime numatytais atvejais.

               ES ir Ramiojo vandenyno valstybių prekybos komitetas suteiks specialius įgyvendinimo sprendimų priėmimo įgaliojimus specialiesiems komitetams, visų pirma Specialiajam muitinių bendradarbiavimo ir kilmės taisyklių komitetui, kaip numatyta atitinkamose Susitarimo nuostatose.

               2.3.Numatomas ES ir Ramiojo vandenyno valstybių prekybos komiteto aktas

               2020 m. paskutinį ketvirtį aštuntajame posėdyje ES ir Ramiojo vandenyno valstybių prekybos komitetas turi priimti sprendimą, kuriuo nustatomos ES ir Ramiojo vandenyno valstybių prekybos komiteto ir specialiųjų komitetų darbo tvarkos taisyklės (toliau – numatomas aktas).

               Numatomo akto tikslas – nustatyti Šalims privalomas taisykles, reglamentuojančias ES ir Ramiojo vandenyno valstybių prekybos komiteto ir susijusių struktūrinių padalinių organizavimą ir veikimą, kaip nurodyta Susitarimo nuostatose (68 straipsnis).

               3.Pozicija, kurios turi būti laikomasi Sąjungos vardu

               68 straipsnyje nustatyta, kad ES ir Ramiojo vandenyno valstybių prekybos komitetas nustato savo darbo tvarkos taisykles.

               Siūlomu Tarybos sprendimu nustatoma Sąjungos pozicija dėl ES ir Ramiojo vandenyno valstybių prekybos komiteto ir specialiųjų komitetų darbo tvarkos taisyklių priėmimo, taip vykdant ES įsipareigojimus pagal laikinojo susitarimo nuostatas.

               Tokia pozicija grindžiama prie Tarybos sprendimo projekto pridėtu ES ir Ramiojo vandenyno valstybių prekybos komiteto sprendimo projektu. ES ir Ramiojo vandenyno valstybių prekybos komiteto sprendimo priede nustatyti reikalavimai, susiję su ES ir Ramiojo vandenyno valstybių prekybos komiteto vaidmeniu ir pavadinimu, sudėtimi ir pirmininku, sekretoriatu, posėdžiais, delegacijomis, dokumentais, korespondencija, posėdžių darbotvarke, ekspertų kvietimu, protokolais, sprendimais ir rekomendacijomis, skaidrumu, kalbomis, išlaidomis, specialiaisiais komitetais ar organais ir darbo tvarkos taisyklių pakeitimais.

               4.Teisinis pagrindas

               4.1.Procedūrinis teisinis pagrindas

               4.1.1.
                     Principai

               Sutarties dėl Europos Sąjungos veikimo (SESV) 218 straipsnio 9 dalyje numatyti sprendimai, kuriais „nustatomos pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.

               Sąvoka „teisinę galią turintys aktai“ apima aktus, turinčius teisinę galią pagal aptariamą organą reglamentuojančias tarptautinės teisės normas. Ji taip pat apima priemones, kurios nėra privalomos pagal tarptautinę teisę, tačiau „gali stipriai paveikti Sąjungos teisės akto leidėjo priimamų teisės aktų turinį“.

               4.1.2.
                     Taikymas aptariamuoju atveju

               Prekybos komitetas yra Ekonominės partnerystės susitarimu įsteigtas organas.

               Aktas, kurį ES ir Ramiojo vandenyno valstybių prekybos komitetas raginamas priimti, yra teisinę galią turintis aktas. Vadovaujantis Susitarimo 68 straipsniu, numatomas aktas bus privalomas pagal tarptautinę teisę.

               Numatomu aktu Susitarimo institucinė struktūra nepapildoma ir nekeičiama.

               Todėl siūlomo sprendimo procedūrinis teisinis pagrindas yra SESV 218 straipsnio 9 dalis.

               4.2.Materialinis teisinis pagrindas

               4.2.1.
                     Principai

               Sprendimo pagal SESV 218 straipsnio 9 dalį materialinis teisinis pagrindas pirmiausia priklauso nuo numatomo akto, dėl kurio Sąjungos vardu nustatoma pozicija, tikslo ir turinio. Jeigu numatomu aktu siekiama dviejų tikslų arba jį sudaro dvi dalys ir jeigu vieną iš tų tikslų ar dalių galima laikyti pagrindiniu tikslu arba pagrindine dalimi, o kita dalis ar kiti tikslai yra tik papildomi, sprendimas pagal SESV 218 straipsnio 9 dalį turi būti grindžiamas tik vienu materialiniu teisiniu pagrindu – tuo, kurio reikalauja pagrindinis ar svarbesnis tikslas arba dalis.

               4.2.2.
                     Taikymas aptariamuoju atveju

               2011 m. vasario 15 d. ES sprendimo sudaryti susitarimą materialinis teisinis pagrindas yra SESV 207 straipsnis. Be to, pagrindinis numatomo akto tikslas ir turinys yra susiję su bendra prekybos politika. Todėl numatomo akto dalykas susijęs su sritimi, priklausančia išimtinei Sąjungos išorės kompetencijai pagal SESV 3 straipsnio 2 dalį.

               Todėl siūlomo sprendimo materialinis teisinis pagrindas yra SESV 207 straipsnio 4 dalies pirma pastraipa.

               4.3.Išvada

               Siūlomo sprendimo teisinis pagrindas turėtų būti SESV 207 straipsnio 4 dalies pirma pastraipa kartu su 218 straipsnio 9 dalimi.

               5.Numatomo akto skelbimas

               Kadangi ES ir Ramiojo vandenyno valstybių prekybos komiteto aktu bus įgyvendintas Ekonominės partnerystės susitarimas, po priėmimo jis turėtų būti paskelbtas Europos Sąjungos oficialiajame leidinyje.

               2020/0175 (NLE)

               Pasiūlymas

               TARYBOS SPRENDIMAS

               dėl pozicijos, kurios turi būti laikomasi Europos Sąjungos vardu Prekybos komitete, įsteigtame Europos bendrijos ir Ramiojo vandenyno valstybių laikinuoju partnerystės susitarimu, dėl Prekybos komiteto darbo tvarkos taisyklių ir specialiųjų komitetų darbo tvarkos taisyklių nustatymo

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               (1)2009 m. liepos 30 d. Sąjunga pasirašė Laikinąjį partnerystės susitarimą, kuriuo nustatomas Europos bendrijos ir Ramiojo vandenyno valstybių ekonominės partnerystės susitarimo (toliau – Susitarimas) pagrindas
                  2
               . Papua Naujoji Gvinėja Susitarimą laikinai taiko nuo 2009 m. gruodžio 20 d., Fidžis – nuo 2014 m. liepos 28 d., Samoa – nuo 2018 m. gruodžio 31 d., o Saliamono Salos – nuo 2020 m. gegužės 17 d.;

               (2)Susitarimo 68 straipsniu įsteigtas ES ir Ramiojo vandenyno valstybių prekybos komitetas, kuris sprendžia visus su Susitarimo įgyvendinimu susijusius klausimus;

               (3)68 straipsnyje nustatyta, kad ES ir Ramiojo vandenyno valstybių prekybos komitetas nustato savo darbo tvarkos taisykles ir suteiks specialius įgyvendinimo sprendimų priėmimo įgaliojimus specialiesiems komitetams, kaip numatyta atitinkamose Susitarimo nuostatose;

               (4)ES ir Ramiojo vandenyno valstybių prekybos komitetas aštuntajame posėdyje priims savo ir specialiųjų komitetų darbo tvarkos taisykles;

               (5)Europos Sąjunga turėtų nuspręsti dėl pozicijos, kurios turi būti laikomasi dėl tokių darbo tvarkos taisyklių priėmimo,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi aštuntajame ES ir Ramiojo vandenyno valstybių prekybos komiteto posėdyje dėl ES ir Ramiojo vandenyno valstybių prekybos komiteto ir specialiųjų komitetų darbo tvarkos taisyklių, grindžiama prie šio sprendimo pridedamu ES ir Ramiojo vandenyno valstybių prekybos komiteto sprendimo projektu.

               2 straipsnis

               Priimtas ES ir Ramiojo vandenyno valstybių prekybos komiteto sprendimas skelbiamas Europos Sąjungos oficialiajame leidinyje.

               3 straipsnis

               Šis sprendimas įsigalioja jo priėmimo dieną.

               Priimta Briuselyje

                     Tarybos vardu

                     Pirmininkas

                     (1)

                        2009 m. liepos 13 d. Tarybos sprendimas dėl Europos bendrijos ir Ramiojo vandenyno valstybių laikinojo partnerystės susitarimo pasirašymo ir laikino taikymo (OL L 272, 2009 10 16, p. 1).

                     (2)

                        OL L 272, 2009 10 16, p. 1.

    ---documentbreak---

               EUROPOS KOMISIJA
            Briuselis, 2020 08 13
            COM(2020) 374 final
            PRIEDAS
            prie
            Pasiūlymo dėl Tarybos sprendimo
            dėl pozicijos, kurios turi būti laikomasi Europos Sąjungos vardu Prekybos komitete, įsteigtame Europos bendrijos ir Ramiojo vandenyno valstybių laikinuoju partnerystės susitarimu, dėl Prekybos komiteto darbo tvarkos taisyklių ir specialiųjų komitetų darbo tvarkos taisyklių nustatymo

               PROJEKTAS

               EUROPOS BENDRIJOS IR RAMIOJO VANDENYNO VALSTYBIŲ LAIKINUOJU PARTNERYSTĖS SUSITARIMU ĮSTEIGTO EPS PREKYBOS KOMITETO SPRENDIMAS Nr. XX/2020

               …

               dėl ES ir Ramiojo vandenyno valstybių prekybos komiteto ir specialiųjų komitetų darbo tvarkos taisyklių priėmimo

               ES IR RAMIOJO VANDENYNO VALSTYBIŲ PREKYBOS KOMITETAS,

               atsižvelgdamas į Laikinąjį partnerystės susitarimą, kuriuo nustatomas Europos bendrijos ir Ramiojo vandenyno valstybių ekonominės partnerystės susitarimo pagrindas (toliau – Susitarimas)
                  1
               , pasirašytą Londone 2009 m. liepos 30 d., ypač į jo 68 straipsnį,

               kadangi:

               (1)Susitarimo 68 straipsniu įsteigiamas ES ir Ramiojo vandenyno valstybių prekybos komitetas ir nustatyta, kad ES ir Ramiojo vandenyno valstybių prekybos komitetas nustato savo darbo tvarkos taisykles;

               (2)68 straipsnyje taip pat nustatyta, kad ES ir Ramiojo vandenyno valstybių prekybos komitetas suteiks specialius įgyvendinimo sprendimų priėmimo įgaliojimus specialiesiems komitetams, kaip numatyta atitinkamose Susitarimo nuostatose,

               NUSPRENDĖ:

               Nustatomos ES ir Ramiojo vandenyno valstybių prekybos komiteto ir specialiųjų komitetų darbo tvarkos taisyklės, išdėstytos priede.

               Priimta ...

                           ES ir Ramiojo vandenyno valstybių prekybos komiteto vardu

                        Sąjungos vardu

                        Ramiojo vandenyno valstybių vardu

               Priedas

               ES IR RAMIOJO VANDENYNO VALSTYBIŲ PREKYBOS KOMITETO DARBO TVARKOS TAISYKLĖS

               nustatytos Europos bendrijos ir Ramiojo vandenyno valstybių laikinojo partnerystės susitarimo 68 straipsniu

               1 straipsnis

               ES ir Ramiojo vandenyno valstybių prekybos komiteto vaidmuo ir pavadinimas

               1.Europos bendrijos ir Ramiojo vandenyno valstybių laikinojo partnerystės susitarimo (toliau – Susitarimas) 68 straipsniu įsteigtas komitetas yra atsakingas už visus Susitarimo 68 straipsnyje nurodytus klausimus.

               2.Pirmiau nurodytas komitetas komiteto dokumentuose, įskaitant sprendimus ir rekomendacijas, vadinamas ES ir Ramiojo vandenyno valstybių prekybos komitetu.

               2 straipsnis

               Sudėtis ir pirmininkas

               1.Pagal Susitarimo 68 straipsnio 1 dalį ES ir Ramiojo vandenyno valstybių prekybos komitetą sudaro Europos Sąjungos ir Ramiojo vandenyno valstybių atstovai.

               2.Paprastai Šalims atstovaujama vyresniųjų pareigūnų lygmeniu arba išimtiniais atvejais ministrų lygmeniu, Šalims susitarus, kad to reikia atsižvelgiant į aplinkybes.

               3.Ministrų lygmens sudėties ES ir Ramiojo vandenyno valstybių prekybos komitetui bendrai pirmininkauja už prekybą atsakingas Europos Komisijos narys ir vienos iš Ramiojo vandenyno valstybių ministrų lygmens atstovas arba jų atitinkami paskirti asmenys. Ramiojo vandenyno valstybės šią funkciją vykdo kas 12 mėnesių keisdamosi abėcėlės tvarka. Pirmoji rotacija prasideda ES ir Ramiojo vandenyno valstybių prekybos komiteto darbo tvarkos taisyklių priėmimo dieną ir baigiasi kitų metų gruodžio 31 d.

               4.Vyresniųjų pareigūnų lygmens sudėties ES ir Ramiojo vandenyno valstybių prekybos komitetui bendrai pirmininkauja Europos Komisijos vyresnysis pareigūnas, atstovaujantis Europos Sąjungai, ir Ramiojo vandenyno valstybės vyresnysis pareigūnas, atstovaujantis Ramiojo vandenyno valstybėms Ramiojo vandenyno valstybės šią funkciją vykdo kas 12 mėnesių keisdamosi abėcėlės tvarka. Pirmoji rotacija prasideda ES ir Ramiojo vandenyno valstybių prekybos komiteto darbo tvarkos taisyklių priėmimo dieną ir baigiasi kitų metų gruodžio 31 d.

               5.Kiekvienai Šaliai atstovaujantys pirmininkai turi reikiamus įgaliojimus atstovauti atitinkamai Europos Sąjungai arba Ramiojo vandenyno valstybėms.

               6.Kiekviena Šalis praneša kitai Šaliai už bendrą pirmininkavimą ES ir Ramiojo vandenyno valstybių prekybos komitetui atsakingo vyresniojo pareigūno vardą, pavardę, pareigas ir kontaktinius duomenis. Laikoma, kad šis vyresnysis pareigūnas yra įgaliotas atstovauti Šaliai iki tos dienos, kurią Šalis praneša kitai Šaliai apie naują pirmininką.

               3 straipsnis

               Sekretoriatas

               1.Europos Komisijos ir Ramiojo vandenyno valstybių pareigūnai kartu eina ES ir Ramiojo vandenyno valstybių prekybos komiteto sekretoriaus pareigas. Ramiojo vandenyno valstybės šią funkciją vykdo kas 12 mėnesių keisdamosi abėcėlės tvarka. Pirmoji rotacija prasideda ES ir Ramiojo vandenyno valstybių prekybos komiteto darbo tvarkos taisyklių priėmimo dieną ir baigiasi kitų metų gruodžio 31 d.

               2.Kiekviena Šalis praneša kitai Šaliai ES ir Ramiojo vandenyno valstybių prekybos komiteto sekretoriaus pareigas einančio tai Šaliai atstovaujančio pareigūno vardą, pavardę, pareigas ir kontaktinius duomenis. Laikoma, kad šis pareigūnas eina sekretoriaus pareigas atstovaudamas tai Šaliai iki tos dienos, kurią Šalis praneša kitai Šaliai apie naują sekretorių.

               4 straipsnis

               Posėdžiai

               1.ES ir Ramiojo vandenyno valstybių prekybos komitetas posėdžiauja kartą per metus, nebent abu pirmininkai nuspręstų kitaip, arba skubiais atvejais kurios nors iš Šalių prašymu.

               2.Posėdžiai sutartą dieną ir laiku rengiami pakaitomis Briuselyje ir vienoje iš Ramiojo vandenyno valstybių sostinių, nebent abu pirmininkai susitaria kitaip.

               3.Posėdžius sušaukia posėdį rengiančiai Šaliai atstovaujantis posėdžiui pirmininkaujantis pirmininkas.

               4.Posėdyje gali būti dalyvaujama asmeniškai, surengiant vaizdo konferenciją arba telefoninę konferenciją.

               5.Šalys, oficialiai pareiškusios ketinimą prisijungti prie Susitarimo, gali dalyvauti posėdžiuose stebėtojų teisėmis, jei Šalys sutinka.

               5 straipsnis

               Delegacijos

               Likus 30 dienų iki posėdžio, vienai iš Šalių atstovaujantis ES ir Ramiojo vandenyno valstybių prekybos komiteto sekretorius praneša kitai Šaliai atstovaujančiam sekretoriui apie numatomą atitinkamai Europos Sąjungos ir Ramiojo vandenyno valstybių delegacijų sudėtį. Sąraše nurodomi kiekvieno delegacijos nario vardas, pavardė ir pareigos.

               6 straipsnis

               Dokumentai

               Kai ES ir Ramiojo vandenyno valstybių prekybos komiteto svarstymai grindžiami rašytiniais patvirtinamaisiais dokumentais, sekretorius šiuos dokumentus sunumeruoja ir platina kaip ES ir Ramiojo vandenyno valstybių prekybos komiteto dokumentus.

               7 straipsnis

               Korespondencija

               1.Visa ES ir Ramiojo vandenyno valstybių prekybos komitetui skirta korespondencija siunčiama sekretoriui.

               2.ES ir Ramiojo vandenyno valstybių prekybos komiteto korespondenciją Šalims išplatina sekretorius.

               8 straipsnis

               Posėdžių darbotvarkė

               1.Likus pakankamai laiko, bet ne mažiau kaip 60 dienų iki posėdžio, ES ir Ramiojo vandenyno valstybių prekybos komiteto sekretorius, remdamasis Šalies, kurioje vyksta posėdis, pateiktu pasiūlymu, parengia preliminarią kiekvieno posėdžio darbotvarkę, o kiekvienai iš Šalių nustatomas ne mažiau kaip 14 kalendorinių dienų terminas pastaboms pateikti.

               2.ES ir Ramiojo vandenyno valstybių prekybos komitetas darbotvarkę tvirtina kiekvieno posėdžio pradžioje. Į preliminarią darbotvarkę neįtraukti klausimai į darbotvarkę gali būti įtraukiami bendru sutarimu.

               9 straipsnis

               Ekspertų kvietimas

               ES ir Ramiojo vandenyno valstybių prekybos komiteto pirmininkai bendru sutarimu gali pakviesti ekspertus (t. y. nevyriausybinius pareigūnus) dalyvauti ES ir Ramiojo vandenyno valstybių prekybos komiteto posėdžiuose, kad jie pateiktų informacijos konkrečiais klausimais ir tik tose posėdžio dalyse, kuriose aptariami tie konkretūs klausimai.

               10 straipsnis

               Protokolas

               1.Jei pirmininkai nenusprendžia kitaip, kiekvieno posėdžio protokolo projektą per 30 kalendorinių dienų nuo posėdžio pabaigos parengia posėdį rengiančios Šalies sekretorius. Protokolo projektas perduodamas kitos Šalies sekretoriui, kad ta Šalis pateiktų savo pastabas.

               2.Jei šios taisyklės taikomos pakomitečių posėdžiams, pakomitečio posėdžių protokolai pateikiami paskesniuose Prekybos komiteto posėdžiuose.

               3.Protokole paprastai apibendrinamas kiekvienas darbotvarkės punktas ir, atitinkamais atvejais, nurodomi:

               (a)
                     visi ES ir Ramiojo vandenyno valstybių prekybos komitetui pateikti dokumentai;

               (b)
                     bet koks pareiškimas, kurį į protokolą įtraukti paprašė ES ir Ramiojo vandenyno valstybių prekybos komiteto posėdyje dalyvavusių delegacijų nariai, ir

               (c)
                     priimti sprendimai, pateiktos rekomendacijos, pareiškimai, dėl kurių sutarta, ir konkrečiais klausimais priimtos išvados.

               4.Protokole pateikiamas visų ES ir Ramiojo vandenyno valstybių prekybos komiteto sprendimų, priimtų nuo paskutinio Komiteto posėdžio taikant rašytinę procedūrą pagal 11 straipsnio 2 dalį, sąrašas.

               5.Protokolo priede taip pat pateikiamas ES ir Ramiojo vandenyno valstybių prekybos komiteto posėdžio dalyvių sąrašas.

               6.Sekretorius patikslina protokolo projektą, remdamasis gautomis pastabomis, o patikslintą protokolo projektą Šalys patvirtina per 60 dienų nuo posėdžio dienos arba iki bet kurios kitos pirmininkų sutartos dienos. Kai protokolas patvirtinamas, sekretorius pasirašo du protokolo originalus ir Europos Sąjunga ir Ramiojo vandenyno valstybės gauna po vieną protokolo originalą.

               7.ES ir Ramiojo vandenyno valstybių prekybos komiteto sekretorius taip pat parengia bendras išvadas ir komunikatus, kuriuos Šalys turi patvirtinti posėdžio pabaigoje.

               11 straipsnis

               Sprendimai ir rekomendacijos

               1.ES ir Ramiojo vandenyno valstybių prekybos komitetas gali priimti sprendimus ir rekomendacijas visais Susitarime numatytais klausimais. Sprendimus ir rekomendacijas ES ir Ramiojo vandenyno valstybių prekybos komitetas priima bendru sutarimu.

               2.Jei pirmininkai susitaria, laikotarpiu tarp posėdžių ES ir Ramiojo vandenyno valstybių prekybos komitetas gali priimti sprendimus ar rekomendacijas rašytine procedūra. Tuo tikslu vienas iš pirmininkų kitam pirmininkui raštu pateikia siūlomo sprendimo ar rekomendacijos tekstą. Pastarasis pritarimą siūlomam sprendimui ar rekomendacijai turi pareikšti per du mėnesius arba pirmininko pasiūlyme nurodytą ilgesnį laikotarpį. Jei kita Šalis nepareiškia pritarimo, siūlomas sprendimas ar rekomendacija aptariami ir gali būti priimti kitame komiteto posėdyje. Sprendimų ar rekomendacijų projektai laikomi priimtais kitai Šaliai pareiškus savo pritarimą ir pagal 10 straipsnio 4 dalį įrašomi į kito Komiteto posėdžio protokolą.

               3.Jeigu pagal Susitarimą ES ir Ramiojo vandenyno valstybių prekybos komitetas įgaliojamas priimti sprendimus ar rekomendacijas, tokie dokumentai atitinkamai vadinami sprendimu arba rekomendacija. ES ir Ramiojo vandenyno valstybių prekybos komiteto sekretoriatas kiekvienam sprendimui ar rekomendacijai suteikia eilės numerį, nurodo jų priėmimo datą ir apibūdina jų dalyką. Kiekviename sprendime ar rekomendacijoje nurodoma jų įsigaliojimo data.

               4.ES ir Ramiojo vandenyno valstybių prekybos komiteto priimtų sprendimų ir rekomendacijų autentiškumą tvirtina pirmininkai.

               5.Europos Sąjunga ir Ramiojo vandenyno valstybės gauna kiekvieno sprendimo ir rekomendacijos autentišką versiją originalo kalba.

               12 straipsnis

               Skaidrumas

               1.Šalys gali nuspręsti rengti viešus posėdžius.

               2.Kiekviena Šalis gali nuspręsti, ar skelbti ES ir Ramiojo vandenyno valstybių prekybos komiteto sprendimus ir rekomendacijas savo atitinkamame oficialiajame leidinyje.

               3.Visi Šalies pateikti dokumentai turėtų būti laikomi konfidencialiais, nebent ta Šalis nuspręstų kitaip.

               4.Preliminarios posėdžių darbotvarkės skelbiamos viešai prieš Komiteto posėdžius. Bendros išvados ir komunikatai, juos patvirtinus pagal 10 straipsnį, skelbiami viešai.

               5.2–4 dalyse nurodyti dokumentai skelbiami laikantis kiekvienos Šalies taikomų duomenų apsaugos taisyklių.

               13 straipsnis

               Kalbos

               1.ES ir Ramiojo vandenyno valstybių prekybos komiteto darbo kalba yra anglų kalba.

               2.ES ir Ramiojo vandenyno valstybių prekybos komitetas sprendimus arba rekomendacijas dėl Susitarimo keitimo arba aiškinimo priima Susitarimo autentiškų tekstų kalbomis. Visi kiti ES ir Ramiojo vandenyno valstybių prekybos komiteto sprendimai arba rekomendacijos, įskaitant sprendimą, pagal kurį priimamos šios darbo tvarkos taisyklės, priimami 1 dalyje nurodyta darbo kalba.

               3.Kiekviena Šalis atsako už sprendimų, rekomendacijų ir kitų dokumentų vertimą raštu į savo oficialiąsias kalbas, jei to reikalaujama pagal šį straipsnį, ir padengia su tokiu vertimu raštu susijusias išlaidas.

               14 straipsnis

               Išlaidos

               1.Kiekviena Šalis padengia visas dėl dalyvavimo ES ir Ramiojo vandenyno valstybių prekybos komiteto posėdžiuose patirtas išlaidas – visų pirma personalo, kelionių ir pragyvenimo išlaidas ir telefoninių bei vaizdo konferencijų, pašto bei telekomunikacijų išlaidas.

               2.Posėdžių organizavimo ir dokumentų dauginimo išlaidas apmoka posėdį rengianti Šalis.

               3.Vertimo žodžiu į ES ir Ramiojo vandenyno valstybių prekybos komiteto darbo kalbą ir iš tos kalbos paslaugų teikimo per posėdžius išlaidas padengia posėdį rengianti Šalis.

               15 straipsnis

               Specialieji komitetai arba organai

               1.Pagal Susitarimo 68 straipsnio 4 dalies a punktą įsteigiami ir prižiūrimi specialūs komitetai arba organai, kurių užduotis – spręsti visus ES ir Ramiojo vandenyno valstybių prekybos komiteto jiems deleguotus klausimus.

               2.ES ir Ramiojo vandenyno valstybių prekybos komitetui raštu pranešama apie specialiųjų komitetų arba kitų pagal Susitarimą įsteigtų organų paskirtus ryšių centrus. Visa susijusi korespondencija, dokumentai ir pranešimai, kuriais dėl Susitarimo įgyvendinimo tarpusavyje keičiasi kiekvieno specialiojo komiteto ryšių centrai, vienu metu perduodami ES ir Ramiojo vandenyno valstybių prekybos komiteto sekretoriatui.

               3.Specialieji komitetai ir organai praneša ES ir Ramiojo vandenyno valstybių prekybos komitetui apie kiekvieno jų posėdžio rezultatus, sprendimus ar rekomendacijas ir išvadas.

               4.Šios darbo tvarkos taisyklės mutatis mutandis taikomos pagal Susitarimą įsteigtiems specialiesiems komitetams ir kitiems organams, nebent kiekvienas specialusis komitetas ar organas pagal Susitarimo nuostatas nuspręstų kitaip.

               16 straipsnis

               Darbo tvarkos taisyklių keitimas

               Šios darbo tvarkos taisyklės gali būti iš dalies keičiamos raštu ES ir Ramiojo vandenyno valstybių prekybos komiteto sprendimu pagal 11 straipsnį.

                     (1)

                        2009 m. liepos 13 d. Tarybos sprendimas 2009/729/EB dėl Europos bendrijos ir Ramiojo vandenyno valstybių laikinojo partnerystės susitarimo pasirašymo ir laikino taikymo (OL L 272, 2009 10 16, p. 1).


               EUROPOS KOMISIJA
            Briuselis, 2021 07 14
            COM(2021) 567 final
            2021/0204(COD)
            Pasiūlymas
            EUROPOS PARLAMENTO IR TARYBOS SPRENDIMAS
            kuriuo dėl Sąjungoje įsisteigusių orlaivių naudotojų informavimo apie kompensavimą pagal pasaulinę rinkos priemonę iš dalies keičiama Direktyva 2003/87/EB

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

               Šiuo pasiūlymu iš dalies keičiamos Europos Sąjungos apyvartinių taršos leidimų prekybos sistemos (ES ATLPS) taisyklės, siekiant įgyvendinti nuostatą, pagal kurią valstybės narės turi teikti pranešimą ES įsiteigusioms oro transporto bendrovėms apie kompensaciją už 2021 metus pagal Tarptautinės civilinės aviacijos organizacijos (ICAO) Tarptautinės aviacijos išmetamo anglies dioksido kiekio kompensavimo ir mažinimo sistemą (CORSIA).

               Tikslas – įgyvendinti reikalavimą teikti šį pranešimą taip, kad nacionalinėms valdžios institucijoms ir oro vežėjams tektų kuo mažesnė administracinė našta ir būtų užtikrintas teisinis tikrumas, susijęs su valstybėse narėse įsisteigusių oro transporto bendrovių kompensavimu pagal CORSIA.

               ICAO CORSIA yra kompensavimo mechanizmas, pagal kurį šalys iš jose įsisteigusių oro transporto bendrovių reikalauja tarptautiniais kreditais kompensuoti išmesto CO2 kiekį, viršijantį bazinį lygį. Dėl COVID-19 pandemijos 2020 m. birželio mėn. ICAO taryba nusprendė, kad 2021–2023 m. kaip bazinis lygis turėtų būti naudojamas 2019 m. išmestas teršalų kiekis, o ne 2019–2020 m. išmestų teršalų kiekio vidurkis
                  1
               . Atliekant 2022 m. CORSIA peržiūrą bus nagrinėjamas COVID–19 pandemijos poveikis CORSIA įvairiais aspektais.

               Atsižvelgiant į skirtumus, apie kuriuos pranešta 2018 m.
                  2
               , ir į tai, kaip Europos Parlamentas ir Taryba iš dalies keičia Sąjungos teisės aktus, ES ketina įgyvendinti CORSIA. Todėl ES įsisteigusios oro transporto bendrovės, siekdamos laikytis CORSIA kompensavimo reikalavimų, turėtų už 2021 m. išmestą teršalų kiekį prireikus atsisakyti kreditų. Kaip numatyta CORSIA standartuose ir rekomenduojamoje praktikoje, ES valstybės narės turėtų apskaičiuoti oro transporto bendrovių kompensacijas už 2021 m. išmestų teršalų kiekį ir iki 2022 m. lapkričio 30 d. jas apie tai informuoti. Tada iki 2025 m. sausio 31 d. tos oro transporto bendrovės turėtų panaikinti atitinkamą kreditų skaičių.

               Dėl COVID-19 pandemijos 2020 m. ATLPS aviacijos sektoriaus išmetamas CO2 kiekis sumažėjo 64 proc., palyginti su 2019 m
                  3
               .  2020 m. lapkričio mėn. Europos saugios oro navigacijos organizacija (Eurokontrolė) paskelbė savo prognozę dėl Europos aviacijos sektoriaus atsigavimo 2020–2024 m.
                  4
                Joje aprašomas COVID-19 pandemijos poveikis oro eismui. Prognozuojama, kad net pagal optimistiškiausią scenarijų 2019 m. išmetamųjų teršalų kiekio lygis nebus pasiektas anksčiau kaip 2024 m., o pagal blogiausią scenarijų toks atsigavimas numatomas iki 2029 m.

               Nors nenumatoma, kad 2021–2023 m. laikotarpiu bus taikomi kokie nors faktiniai CORSIA kompensavimo reikalavimai, vis dėlto Sąjungos teisėje turėtų būti nustatyta teisinė prievolė valstybėms narėms iki 2022 m. lapkričio 30 d. pranešti ES įsisteigusioms oro transporto bendrovėms kompensavimo duomenis, susijusius su 2021 m. išmestu teršalų kiekiu. Remiantis pirmiau nurodytais faktais, susijusiais su 2020 m. ir 2021 m. pirma puse, tikimybė, kad CORSIA kompensavimo reikalavimai bus faktiškai taikomi dėl 2021 m. išmesto teršalų kiekio, yra minimali, o kalbant apie 2022 m., tokia tikimybė taip pat labai maža. Todėl šiame pasiūlyme numatoma, kad kai bus aiškūs papildomi kompensavimo duomenys, susiję su 2021 m. (greičiausiai nulinio dydžio kompensacija), valstybės narės per 2022 m. turės pateikti juos oro transporto bendrovėms. Taryba ir Europos Parlamentas turėtų priimti šį pasiūlymą, kai bus žinomi duomenys apie 2021 m. išmestą teršalų kiekį, t. y. po 2022 m. sausio 1 d.

               Tokio paties požiūrio bus laikomasi dėl vėlesnių metų, jeigu atitinkami pasiūlymai dėl pasirengimo įgyvendinti 55 proc. tikslą priemonių rinkinio dar nebus priimti.

               ES įsisteigusių oro transporto bendrovių prievolės pagal ES ATLPS lieka galioti, kaip numatyta Sąjungos teisėje pagal Direktyvą 2003/87/EB. Šios prievolės apima prievolę stebėti savo išmetamųjų teršalų kiekį, įskaitant teršalų kiekį, išmestą vykdant skrydžius tarp EEE ir trečiųjų šalių, ir apie jį pranešti.

               •Suderinamumas su toje pačioje politikos srityje galiojančiomis nuostatomis

               Aviacijos sektoriui taikomų ES ATLPS taisyklių peržiūra yra neatsiejama ES pasirengimo įgyvendinti 55 proc. tikslą priemonių rinkinio dalis. Peržiūra apima CORSIA įgyvendinimą taikant ES ETLPS direktyvą.

                  Šis pasiūlymas yra vienintelis su CORSIA susijęs pakeitimas, kuris turėtų būti įgyvendintas iki 2022 m. lapkričio 30 d., kad iki tos datos būtų galima pateikti pranešimą apie nulinio dydžio papildomą kompensaciją.

                  Kiti su CORSIA įgyvendinimu susiję pakeitimai yra susiję su nuostatomis dėl tarptautinių kreditų naudojimo skrydžiams už EEE ribų; įpareigojimais atsisakyti apyvartinių taršos leidimų už skrydžius už EEE ribų; sąlygomis ne ES įsisteigusioms oro transporto bendrovėms, vykdančioms skrydžius už Europos ribų; sąlygomis ES įsisteigusioms bendrovėms, vykdančioms skrydžius maršrutais, kuriems CORSIA taikoma nevienodai; ir Direktyvos taikymu ES oro transporto bendrovių vykdomiems skrydžiams tarp dviejų trečiųjų šalių. Šie kiti su CORSIA įgyvendinimu susiję pakeitimai įtraukti į platesnį pasiūlymą dėl direktyvos, kuria dėl aviacijos sektoriaus indėlio siekiant visiems ekonomikos sektoriams taikomo išmetamųjų teršalų kiekio mažinimo tikslo ir tinkamo pasaulinės rinkos priemonės įgyvendinimo iš dalies keičiama Direktyva 2003/87/EB.

               •Suderinamumas su kitomis Sąjungos politikos sritimis

                  Šis labai konkretus pasiūlymas nekelia klausimų dėl suderinamumo su kitomis Sąjungos politikos sritimis.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

               Teisinis šio pasiūlymo pagrindas yra SESV 192 straipsnis. Pagal SESV 191 straipsnį ir 192 straipsnio 1 dalį Europos Sąjunga padeda siekti, inter alia, šių tikslų: išlaikyti, saugoti ir gerinti aplinkos kokybę; remti tarptautinio lygio priemones, skirtas regioninėms ar pasaulinėms aplinkos problemoms spręsti, visų pirma kovai su klimato kaita.

               •Subsidiarumo principas (neišimtinės kompetencijos atveju)

               Klimato kaita yra tarpvalstybinė problema, o ES veiksmais galima veiksmingai papildyti ir sustiprinti regioninius, nacionalinius ir vietos veiksmus. Klimato politikos veiksmų turėtų būti imamasi Europos lygmeniu ir, kai įmanoma, turėtų būti skatinami efektyvūs veiksmai pasauliniu lygmeniu. ES veiksmai yra pagrįsti pagal subsidiarumo principą, kaip nustatyta Europos Sąjungos sutarties 5 straipsnyje. Europos Sąjunga nuo 1992 m. stengiasi rasti bendrų sprendimų ir skatinti viso pasaulio veiksmus kovojant su klimato kaita. Konkrečiau, imantis ES lygmens veiksmų bus galima ekonomiškai efektyviai pasiekti 2030 m. tikslus ir ilgalaikius išmetamųjų teršalų kiekio mažinimo tikslus, tuo pačiu metu užtikrinant teisingumą ir aplinkosauginį naudingumą. SESV 191–193 straipsniuose patvirtinama ir patikslinama ES kompetencija klimato kaitos srityje.

               •Proporcingumo principas

               Šis pasiūlymas atitinka proporcingumo principą, nes juo neviršijama to, kas būtina siekiant Sąjungos tikslų ekonomiškai efektyviai sumažinti išmetamų šiltnamio efektą sukeliančių dujų kiekį, tuo pačiu metu užtikrinant teisingumą ir aplinkosauginį naudingumą.

               •Priemonės pasirinkimas

                  Europos Parlamento ir Tarybos sprendimas taikant įprastą teisėkūros procedūrą
                     5
                   laikomas tinkama priemone ES ATLPS direktyvai iš dalies pakeisti, nes reikiamų veiksmų turi imtis valstybės narės. Šis pasirinkimas atitinka tris anksčiau priimtus su ATLPS susijusius sprendimus (Sprendimą dėl apyvartinių taršos leidimų pardavimo aukcionuose atidėjimo
                     6
                  , Sprendimą dėl rinkos stabilumo rezervo
                     7
                   ir Sprendimą dėl nukrypti leidžiančios nuostatos
                     8
                  ).

               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               •Galiojančių teisės aktų ex post vertinimas / tinkamumo patikrinimas

               Nebuvo atlikta su šiais pasiūlymais susijusio ex post vertinimo ar tinkamumo patikros, nes galiojantys teisės aktai pradėti įgyvendinti neseniai, todėl turima mažai duomenų.

               •Konsultacijos su suinteresuotosiomis šalimis

                  Buvo konsultuojamasi su suinteresuotosiomis šalimis dėl politikos galimybių, kaip ES ATLPS sistemoje tinkamai įgyvendinti CORSIA. 2020 m. liepos 3 d. paskelbtas įžanginis poveikio vertinimas dėl atnaujintų aviacijai taikomų ES ATLPS taisyklių. Laikotarpis, per kurį buvo galima teikti atsiliepimus, tęsėsi iki 2020 m. rugpjūčio 28 d., o atviros viešos konsultacijos buvo vykdomos atliekant apklausą internetu nuo 2020 m. spalio 1 d. iki 2021 m. sausio 14 d. Konsultacijų su suinteresuotosiomis šalimis rezultatai apibendrinti poveikio vertinimo priede, pridedamame prie pasiūlymo dėl direktyvos, kuria iš dalies keičiamos Direktyvos 2003/87/EB nuostatos dėl aviacijos sektoriaus indėlio siekiant visiems ekonomikos sektoriams taikomo išmetamųjų teršalų kiekio mažinimo tikslo ir tinkamai įgyvendinama pasaulinė rinkos priemonė
                     9
                  .

               •Poveikio vertinimas

                  Šio pasiūlymo dalykas susijęs su valstybių narių pranešimu apie kompensavimą ir neturi jokio poveikio aplinkai ar ekonominio poveikio, atsižvelgiant į dabartinę padėtį.

                  CORSIA įgyvendinimo politikos galimybės ir didesnis aukcionuose parduodamų aviacijos sektoriui skirtų apyvartinių taršos leidimų skaičius buvo įvertinti poveikio vertinime, pridedamame prie pasiūlymo dėl direktyvos, kuria iš dalies keičiamos Direktyvos 2003/87/EB nuostatos dėl aviacijos sektoriaus indėlio siekiant visiems ekonomikos sektoriams taikomo išmetamųjų teršalų kiekio mažinimo tikslo ir tinkamai įgyvendinama pasaulinė rinkos priemonė
                     10
                  .

               •Pagrindinės teisės

               Pasiūlymu užtikrinamos pagrindinės teisės ir laikomasi principų, visų pirma pripažįstamų Europos Sąjungos pagrindinių teisių chartijoje. Juo visų pirma prisidedama prie tikslo užtikrinti aukšto lygio aplinkos apsaugą pagal tvaraus vystymosi principą, kaip nustatyta Europos Sąjungos pagrindinių teisių chartijos 37 straipsnyje
                  11
               .

               4.POVEIKIS BIUDŽETUI

                  Šis pasiūlymas poveikio biudžetui neturi.

               5.KITI ELEMENTAI

               •Įgyvendinimo planai ir stebėsena, vertinimas ir ataskaitų teikimo tvarka

                  Nacionalinės valdžios institucijos ir orlaivių naudotojai gali naudotis esama infrastruktūra, kad galėtų stebėti orlaivių naudotojų išmetamųjų teršalų kiekius ir apie juos pranešti. Kadangi jokių sandorių nenumatyta, registravimo priemonės nėra būtinos.

               •Išsamus konkrečių pasiūlymo nuostatų paaiškinimas

                  Į Direktyvos 2003/87/EB 12 straipsnį įterpiama nauja dalis, kuria valstybių narių nacionalinės institucijos teisiškai įpareigojamos ES įsisteigusiems orlaivių naudotojams pranešti apie [greičiausiai nulinio dydžio] papildomą kompensaciją už jų 2021 m. išmestą teršalų kiekį.

                  Orlaivių naudotojai, kuriems apie tai pranešama, yra orlaivių naudotojai, nurodyti Komisijos deleguotojo reglamento (ES) 2019/1603, kuriuo įgyvendinama CORSIA, kiek tai susiję su išmetamųjų teršalų kiekio stebėsena ir ataskaitų teikimu, 1 straipsnyje.

               2021/0204 (COD)

               Pasiūlymas

               EUROPOS PARLAMENTO IR TARYBOS SPRENDIMAS

               kuriuo dėl Sąjungoje įsisteigusių orlaivių naudotojų informavimo apie kompensavimą pagal pasaulinę rinkos priemonę iš dalies keičiama Direktyva 2003/87/EB

               EUROPOS PARLAMENTAS IR EUROPOS SĄJUNGOS TARYBA,

               atsižvelgdami į Sutartį dėl Europos Sąjungos veikimo, ypač į jos 192 straipsnio 1 dalį,

               atsižvelgdami į Europos Komisijos pasiūlymą,

               teisėkūros procedūra priimamo akto projektą perdavus nacionaliniams parlamentams,

               atsižvelgdami į Europos ekonomikos ir socialinių reikalų komiteto nuomonę
                  12
               ,

               atsižvelgdami į Regionų komiteto nuomonę
                  13
               ,

               laikydamiesi įprastos teisėkūros procedūros,

               kadangi:

               (1)Tarptautinės civilinės aviacijos organizacijos (ICAO) Tarptautinės aviacijos išmetamo anglies dioksido kiekio kompensavimo ir mažinimo sistema (CORSIA) nuo 2019 m. veikia išmetamųjų teršalų kiekio stebėsenos, ataskaitų apie jį teikimo ir tikrinimo srityje ir numatoma, kad ji bus pasauliniu mastu taikoma rinkos priemonė, kuria nuo 2021 m. sausio 1 d. siekiama tam tikrais kompensaciniais kreditais kompensuoti aviacijos sektoriuje išmetamą teršalų kiekį, viršijantį nustatytą išmetamųjų teršalų lygį;

               (2)atsižvelgiant į ES teisės aktų ir CORSIA skirtumus, apie kuriuos pranešta ICAO pagal Tarybos sprendimą (ES) 2018/2027,
                  14
                ir į tai, kaip Europos Parlamentas ir Taryba iš dalies keičia Sąjungos teisės aktus, Sąjunga ketina įgyvendinti CORSIA;

               (3)Komisijos deleguotasis reglamentas (ES) 2019/1603
                  15
                buvo priimtas siekiant tinkamai įgyvendinti CORSIA taisykles, susijusias su aviacijos sektoriaus išmetamųjų teršalų kiekio stebėsena, ataskaitų apie jį teikimu ir jo tikrinimu. Kompensacijos pagal CORSIA standartus ir rekomenduojamą praktiką
                  16
                apskaičiuojamos remiantis išmestu CO2 kiekiu, patikrintu pagal tą reglamentą;

               (4)2020 m. dėl COVID-19 pandemijos labai sumažėjo aviacijos sektoriuje išmetamų teršalų kiekis, todėl ICAO taryba per savo 2020 m. birželio mėn. vykusią 220-ąją sesiją nusprendė, kad apskaičiuojant orlaivių naudotojų kompensacijas už 2021–2023 m. kaip bazinis lygis turėtų būti naudojamas 2019 m. išmestas teršalų kiekis;

               (5)labai tikėtina, kad 2021 m. aviacijos sektoriuje išmestas teršalų kiekis neviršys jų bendro 2019 m. lygio. Todėl tikėtina, kad orlaivių naudotojų papildomos kompensacijos už 2021 m. bus nulinio dydžio;

               (6)valstybės narės turėtų įgyvendinti CORSIA iki 2022 m. lapkričio 30 d. informuodamos tose valstybėse narėse įsisteigusius orlaivių naudotojus apie jų kompensacijas už 2021 m.;

               (7)šio sprendimo tikslų valstybės narės negali deramai pasiekti, o dėl veiksmo masto arba poveikio tų tikslų būtų geriau siekti Sąjungos lygmeniu, todėl laikydamasi Europos Sąjungos sutarties 5 straipsnyje nustatyto subsidiarumo principo Sąjunga gali patvirtinti priemones. Pagal tame straipsnyje nustatytą proporcingumo principą šiuo sprendimu neviršijama to, kas būtina nurodytiems tikslams pasiekti;

               (8)siekiant užtikrinti tikrumą dėl kompensavimo už 2021 m. lygio, šis sprendimas turėtų būti priimtas po 2022 m. sausio 1 d., kai bus žinomas bendras 2021 m. išmestų teršalų kiekis;

               (9)svarbu, kad 2022 m. nacionalinėms institucijoms ir orlaivių naudotojams būtų kuo greičiau užtikrintas teisinis tikrumas dėl CORSIA kompensavimo už 2021 m. Todėl šis sprendimas turėtų įsigalioti nedelsiant;

               (10)todėl reikėtų atitinkamai iš dalies pakeisti Direktyvą 2003/87/EB,

               PRIĖMĖ ŠĮ SPRENDIMĄ:

               1 straipsnis

               Direktyvos 2003/87/EB 12 straipsnyje įterpiama 6 dalis:

               „6. Iki 2022 m. lapkričio 30 d. valstybės narės informuoja orlaivių naudotojus, kad už 2021 metus jų kompensacija pagal ICAO Aplinkos apsaugos tarptautinius standartus ir rekomenduojamą praktiką dėl Tarptautinės aviacijos išmetamo anglies dioksido kiekio kompensavimo ir mažinimo sistemos yra lygi [nuliui]. Valstybės narės informuoja orlaivių naudotojus, kurie atitinka šias sąlygas:

               a) orlaivio naudotojas turi valstybės narės išduotą oro vežėjo pažymėjimą arba yra įregistruotas valstybėje narėje, įskaitant tos valstybės narės atokiausius regionus, priklausomas teritorijas ir teritorijas;

               b) nuo 2019 m. sausio 1 d. per metus jie išmeta daugiau kaip 10 000 tonų CO2, susidarančio naudojant lėktuvus, kurių didžiausia sertifikuotoji kilimo masė yra didesnė kaip 5 700 kg, skrydžiams, kuriems taikomas I priedas, išskyrus skrydžius, kurie prasideda ir baigiasi toje pačioje valstybėje narėje (įskaitant tos pačios valstybės narės atokiausius regionus).

               Taikant pirmos pastraipos b punktą, neatsižvelgiama į CO2 kiekį, išmetamą vykdant šių rūšių skrydžius:

                  i) valstybiniu orlaiviu vykdomus skrydžius;

                  ii) humanitarinius skrydžius;

               iii) medicininius skrydžius;

               iv) karinius skrydžius;

               v) gaisro gesinimo skrydžius.“

               2 straipsnis

               Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

               Priimta Briuselyje

                  Europos Parlamento vardu
                        Tarybos vardu

                  Pirmininkas
                        Pirmininkas

                     (1)

                  https://www.icao.int/environmental-protection/CORSIA/Pages/CORSIA-and-Covid-19.aspx
                  .

                     (2)

                        2018 m. lapkričio 29 d. Tarybos sprendimas (ES) 2018/2027 dėl pozicijos, kurios Europos Sąjungos vardu turi būti laikomasi Tarptautinėje civilinės aviacijos organizacijoje, dėl aplinkos apsaugos srityje taikomos Tarptautinės aviacijos išmetamo anglies dioksido kiekio kompensavimo ir mažinimo sistemos (CORSIA) tarptautinių standartų ir rekomenduojamos praktikos aprašo pirmos redakcijos (OL L 325, 2018 12 20, p. 25).

                     (3)

                  https://ec.europa.eu/clima/news/emissions-trading-greenhouse-gas-emissions-reduced-2020_en

                     (4)

                  https://www.eurocontrol.int/publication/eurocontrol-five-year-forecast-2020-2024

                     (5)

                        Kitaip nei aktai, skirti tik pozicijoms tarptautinėse organizacijose pagal Sutarties 218 straipsnio 9 dalį, kurie susiję tik su Taryba, pvz., Tarybos sprendimas dėl pranešimo apie skirtumus ICAO.

                     (6)

                        Sprendimas Nr. 1359/2013/ES, kuriuo iš dalies keičiama Direktyva 2003/87/EB, siekiant paaiškinti nuostatas dėl šiltnamio efektą sukeliančių dujų apyvartinių taršos leidimų pardavimo aukcionuose terminų (OL L 343, 2013 12 19, p. 1).

                     (7)

                        Sprendimas (ES) 2015/1814 dėl Sąjungos šiltnamio efektą sukeliančių dujų apyvartinių taršos leidimų prekybos sistemos rinkos stabilumo rezervo sukūrimo ir veikimo, kuriuo iš dalies keičiama Direktyva 2003/87/EB (OL L 264, 2015 10 9, p. 1–5).

                     (8)

                        Sprendimas Nr. 377/2013/ES, kuriuo laikinai nukrypstama nuo Direktyvos 2003/87/EB, nustatančios šiltnamio efektą sukeliančių dujų emisijos leidimų sistemą Bendrijoje (OL L 113, 2013 4 25, p. 1–4).

                     (9)

                        Komisijos tarnybų darbinis dokumentas [įterpti nuorodą].

                     (10)

                        Komisijos tarnybų darbinis dokumentas [įterpti nuorodą].

                     (11)

                        OL C 326, 2012 10 26, p. 391.

                     (12)

                        OL C […], […], p. […].

                     (13)

                        OL C […], […], p. […].

                     (14)

                        2018 m. lapkričio 29 d. Tarybos sprendimas (ES) 2018/2027 dėl pozicijos, kurios Europos Sąjungos vardu turi būti laikomasi Tarptautinėje civilinės aviacijos organizacijoje, dėl aplinkos apsaugos srityje taikomos Tarptautinės aviacijos išmetamo anglies dioksido kiekio kompensavimo ir mažinimo sistemos (CORSIA) tarptautinių standartų ir rekomenduojamos praktikos aprašo pirmos redakcijos (OL L 325, 2018 12 20, p. 25).

                     (15)

                        2019 m. liepos 18 d. Komisijos deleguotasis reglamentas (ES) 2019/1603, kuriuo dėl aviacijos išmetamųjų teršalų stebėsenos, ataskaitų teikimo ir tikrinimo priemonių, kurias Tarptautinė civilinės aviacijos organizacija priėmė siekdama įgyvendinti pasaulinę rinkos priemonę, papildoma Europos Parlamento ir Tarybos direktyva 2003/87/EB (OL L 250, 2019 9 30, p. 10).

                     (16)

                        „Aplinkos apsaugos tarptautiniai standartai ir rekomenduojama praktika. Tarptautinės aviacijos išmetamo anglies dioksido kiekio kompensavimo ir mažinimo sistema“, pirma redakcija (Čikagos konvencijos 16 priedo IV tomas).